OzLabs/hebrew-wiki-articles huggingface dataset:
Like a G6

Like a G6 הוא שיר משנת 2010 שנכתב ובוצע על ידי פאר איסט מובמנט, הקטרקס ודב, כאשר שני האחרונים השתתפו בשיר כאמנים אורחים. זהו הסינגל המוביל מאלבום האולפן השלישי של הלהקה, Free Wired. השיר הופק על ידי הקטרקס. פזמון השיר מכיל סמפול של השיר Booty Bounce, של דב, אשר נכתב והופק גם הוא על ידי הקטרקס.<ref></ref>

Like a G6 הגיע בשיאו לראש מצעד הבילבורד הוט 100 בארצות הברית, בו שהה במשך שלושה שבועות לא רצופים. השיר הגיע גם לראש המצעדים בניו זילנד ובדרום קוריאה, והגיע לעשירייה הפותחת באוסטרליה, קנדה, בלגיה, הולנד, תאילנד, בריטניה, שוודיה, שווייץ וסלובקיה.

השיר היה לסינגל הראשון של אמנים אסייתים-אמריקאים שהגיע למקום הראשון בבילבורד הוט 100, וכן הראשון של אמנים ממוצא אסייתי שהגיעו להישג זה מאז הסינגל Sukiyaki של קיו סאקמוטו בשנת 1963.

== הפקה ==
ה-"G6" שבשיר Booty Bounce, שסומפל ב-Like a G6, נוצר כשמפיקי השירים, הקטרקס, חיפשו חריזה לשורה "Sippin' sizzurp in my ride, like Three 6", בהתייחס לשיר "Sippin 'on Some Sirrup" משנת 2000 של להקת ההיפ-הופ ת'רי 6 מאפיה.<ref name="bruin bash"></ref> הם בחרו ב-"G6", שהתייחס למודל המטוס הפרטי Gulfstream IV, המכונה "G4". ה-G4 הוזכר בשירים נוספים כמו Forever של דרייק משנת 2009. לדברי חבר פאר איסט מובמנט, קו ניש, G6 נבחר כיוון שהוא "טס" יותר מ-G4.<ref name="Yahoo_Far_East">[http://new.music.yahoo.com/blogs/hiphopmediatraining/314825/far-east-movement-explains-meaning-behind-like-a-g6 "Far East Movement Explains Meaning Behind 'Like A G6'"]. Yahoo, November 23, 2010.</ref> שם השיר הוערך באופן שגוי, בטענה ש-"G6" מיוחס לדבר אחר, כדוגמת ה-Pontiac G6<ref name="fortune_g6"></ref><ref></ref> ושעון הסונטו G6. עם צאת השיר כבר היה קיים דגם ה-G650 של Gulfstream, אם כי כותבי השיר לא היו מודעים לכך באותה עת.
דב.]] 

== וידאו קליפ ==
הקליפ, שביים מאט אלונזו ונערך על ידי תומאס אנקלס, פורסם לראשונה ביוטיוב וב-Vevo ב-2 ביוני 2010. השורה "sippin' sizzurp" והמילה "slizzed" מצונזרות בחלק מהערוצים. הקליפ עוקב אחר אישה בשמלה אדומה (אריקה אוקאמפו) אוספת חברה ממסעדה והולכת לחנות משקאות, ככל הנראה לקראת מסיבה. סצנה מאוחרת יותר מציגה את האישה וחברותיה במסיבה, כאשר הקטרקס, דב וחברי להקת פאר איסט מובמנט מופיעים גם הם בסצנה זו. בסצנה האחרונה מופיעים חברי פאר איסט מובמנט עולים למטוס Gulfstream IV למחרת בבוקר.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירים על אלכוהול
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אינטרסקופ רקורדס
לעשות איתך שלום

"לעשות איתך שלום" הוא סינגל של הזמר הישראלי אייל גולן, אשר יצא לאור ב-24 בינואר 2020, כסינגל הרביעי מתוך אלבומו, "מכאן ועד הנצח".

השיר נכתב והולחן על ידי אבי אוחיון ואושר כהן והופק על ידי מתן דרור.

== הצלחה ==
השיר זכה להצלחה רבה בתחנות הרדיו, הגיע בשיאו למקום ה-3 במצעד ההשמעות ברדיו השבועי של חברת מדיה פורסט, צבר באותו השבוע כ-108 השמעות וצעד במצעד כ-9 שבועות רצופים בסך הכל. במצעד הפזמונים העברי השנתי של אתר מאקו ותחנת הרדיו רדיו תל אביב הגיע השיר למקום ה-12.

נכון לספטמבר 2020, השיר עומד על כ-12 מיליון צפיות באתר יוטיוב, וכ-700 אלף השמעות ברשת הזרמת המדיה ספוטיפיי.

== ביקורת ==
דודי פטימר ממעריב אונליין ביקר את השיר באופן מעורב: "באופן אישי ונטו מטעם אישי, פחות הלהיב אותי הפזמון שלדעתי יכל להישמע יותר קצבי וקליט, אך אין ספק שמדובר בשיר מעולה שמציג את גולן בשיא הדרו המוזיקלי. האם השיר ייזכר בעוד חודש? אני בספק. אבל בימי האינסטנט אילו שירים נזכרים? מה שבטוח שזה שיר שגולן יכול להתגאות בו".

יוסי חרסונסקי העניק לשיר ביקורת שלילית: "את גולן לא מעניין להיות עקיב ולכיד בשיר. עצוב ושמח – משול לתפיסת שתי ציפורים במכה אחת. הוא יודע ומכיר את נפש מעריציו. אני ממתין שהוא יגיע גם אל הנפש שלי. זה לא קורה בזמן האחרון".

== מיקומי שיא ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
סאונדהאונד

SoundHound Inc. היא חברת זיהוי שמע ודיבור שנוסדה בשנת 2005. היא מפתחת זיהוי קולי, הבנת שפה טבעית, זיהוי קול וטכנולוגיות חיפוש. המוצרים המוצגים שלה כוללים את Houndify, פלטפורמת מפתחי Voice AI, Hound, עוזר דיגיטלי המותאם לקול, ואפליקציית הנייד SoundHound לזיהוי מוזיקה. מטה החברה נמצא בסנטה קלרה, קליפורניה.<ref></ref> SoundHound זכתה בפרס ובי לשנת 2020 להצבעת הציבור בנושא פריון בקטגוריה אפליקציות, מובייל וקול.<ref name="Kastrenakes"></ref>

== היסטוריה ==
ממוזער
החברה הוקמה בשנת 2005 על ידי קייוואן מוהאג'ר. מועמד לדוקטורט באוניברסיטת סטנפורד שלמד זיהוי דיבור. בשנת 2009, אפליקציית Midomi של החברה מותגה מחדש כ-SoundHound אך עדיין זמינה כגרסת אינטרנט באתר [https://www.midomi.com/ midomi.com].<ref></ref> בשנת 2012 הודיעה SoundHound כי יש לה מעל 100 מיליון משתמשים ברחבי העולם.<ref></ref> בשנת 2014, SoundHound הפכה למוצר חיפוש המוזיקה הראשון שניתן להשיג כלביש.<ref></ref> מאוחר יותר, SoundHound הפכה לשירות זיהוי המוזיקה הראשון ברכבים, בשותפות עם יונדאי, ביונדאי Genesis משנת 2015.<ref name="engadget.com"></ref> עד מאי 2016 היו ל-SoundHound למעלה מ-300 מיליון משתמשים ברחבי העולם.<ref></ref> בשנת 2018 הודיעה SoundHound Inc. על שותפויות עם יונדאי, מרצדס-בנץ והונדה כדי לספק אינטראקציה קולית למוצריהן באמצעות פלטפורמת ה-AI הקול של Houndify.<ref></ref><ref></ref><ref></ref>

== מימון ==
על פי מאמר מיוני 2015, SoundHound Inc גייסה סך של 40 מיליון דולר במימון מצד Global Catalyst Partners, טרנסלינק קפיטל, וולדן וונצ'ר קפיטל ומשקיעים אחרים.<ref></ref> הסכום כלל 7 מיליון דולר במסגרת גיוס סדרה ב' שהחברה הבטיחה באוקטובר 2008, והביא את סך הכספים לגובה של 12 מיליון דולר בשלב זה. את הסבב הובילה טרנסלינק קפיטל בהשתתפות JAIC אמריקה ומשקיע סדרה א - Global Catalyst Partners. בשנת 2009 היא משכה מימון נוסף של לארי מרקוס בחברת וולדן וונצ'ר קפיטל, שהשקיע בעבר בסטארט-אפים למוזיקה כמו פנדורה וסנוקאפ. את סבב המימון בסך 4 מיליון דולר הובילה וולדן וונצ'ר קפיטל VII, בהשתתפות יצרניות מכשירים נוספות.

בינואר 2017 גייסה החברה 75 מיליון דולר נוספים בסבב השקעות שכלל את Nvidia, סמסונג, Kleiner Perkins Caulfield & Byers ואחרים.<ref></ref>

במאי 2018 הכריזה סאונדהאונד על גיוס נוסף של 100 מיליון דולר שהובל על ידי טנסנט ואליו הצטרפו דיימלר AG, יונדאי מוטור, קבוצת מידאה ואורנג'<ref></ref> עם מימון זה, הערכת השווי של החברה הגיעה למיליארד דולר.<ref></ref>

== ראו גם ==
* שזאם
* מערכת זיהוי דיבור
* למידת מכונה
* בינה מלאכותית

== קישורים חיצוניים ==
* 

== הערות שוליים ==

קטגוריה:עוזרים וירטואליים
קטגוריה:קול
קטגוריה:חברות טכנולוגיה
קטגוריה:אפליקציות מובייל
אליהו (לורנצטו)

אליהו (באיטלקית: Elia) הוא פסל שיש של הפסל לורנצו לוטי (לורנצטו), שפוסל בשנת 1520 לערך ומתאר את אליהו הנביא. הפסל מוצג בקפלת קיגי בבזיליקת סנטה מריה דל פופולו ברומא.<ref name=WGLJ1>
 
</ref>

== היסטוריה ורקע ==
הפסל היה חלק מתוכנית האב המקורית של רפאל, יחד עם פסל יונה. לורנצטו, תלמידו של רפאל, החל בפיסול שני הפסלים בהנחיית רפאל. אחד הנושאים האיקונוגרפיים העיקריים בקפלת הקבורה של אגוסטינו קיגי היה תחיית המתים. ניתן לפרש את שני הפסלים של יונה ואליהו בהקשר זה: סיפורו של יונה, שנבלע על ידי דג גדול והוצא ממנו כעבור שלושה ימים בפקודת האל, היה סמל להתגברות על המוות. ואליהו מסמל את העלייה השמיימה ככתוב בתנ"ך: .<ref name=JSSMCC1>
 
</ref>

ג'ורג'ו וזארי מדגיש בספרו חיי הציירים, הפסלים והאדריכלים הדגולים ביותר היבט אחר בסיפורו של אליהו: "... אליהו התקיים בזכות החסד האלוהי, עם קנקן מים ולחם אפוי באפר, מתחת לעץ הערער". על הדברים האלה חזר במכתב פאביו קיגי, לימים האפיפיור אלכסנדר השביעי, שבימיו כקרדינל הבזיליקה השלים ברניני את בניית הקפלה.

בניגוד לפסל יונה, לורנצטו היה רחוק מלהשלים את פסל אליהו עם מותו של רפאל בשנת 1520, אז הופסקה העבודה, ועל כן הגרסה הסופית של הפסל יכולה להיות שונה יותר מהתכנון המקורי של רפאל (שאבד). עוזר צעיר של לורנצטו בשם רפאלו דה מונטלופו מתועד כמי שהשלים את פיסול היצירה בין השנים 1523–1524. שני הפסלים נותרו בסדנתו של לורנצטו זמן רב, כפי שתיעד וזארי. לורנצטו מת בשנת 1541, כעשור לאחר מכן, בשנת 1552, שילם בן המשפחה לורנצו קיגי את החוב ליורשיו של לורנצטו והפסלים הועברו לקפלה, שם הוצבו ככל הנראה בשתי הגומחות מצידי הכניסה.

כאשר ביקר פאביו קיגי לראשונה בקפלה בשנת 1626, פסלו של אליהו היה משמאל לכניסה. בין השנים 1652–1656 שיחזר ברניני את הקפלה וייצר שני פסלים חדשים: דניאל והאריה וחבקוק והמלאך, ופסלו של אליהו הועבר למקומו הנוכחי, מימין לכניסה.

ישנן חילוקי דעות ביחס למיקומו המיועד של הפסל. ג'ון שירמן חשב שפסל אליהו יועד ככל הנראה לאחת משתי הגומחות ליד הכניסה, ועל כן מיקומו הנוכחי נכון.<ref name=JSSMCC1></ref>
== תיאור היצירה ==
הפסל מתאר את הנביא במדבר עם מלאך. הסביבה המדברית מתוארת בפירוט, במיוחד השורשים והצמחים הסבוכים מתחת לרגלי הנביא וחלק מן העץ שגדל מאחוריו. אליהו מתואר כאדם מבוגר ומזוקן עם החפצים הרגילים: קנקן מים וספר. הוא מביט כלפי מעלה אל השמיים, מה שאומר שהוא מביט במרכז הכיפה של קפלת קיגי, בה מצוירת דמותו של אלוהים.

== ראו גם ==
*קפלת קיגי
*יונה (לורנצטו)
*דניאל והאריה (ברניני)
*חבקוק והמלאך (ברניני)

== הערות שוליים ==

קטגוריה:רומא: פסלים
קטגוריה:פיסול של תקופת הרנסאנס
לורנצו לוטי

לורנצו לוטי (באיטלקית: Lorenzo Lotti) (1541–1490), אשר מוכר גם בכינוי לורנצטו, היה פסל ואדריכל איטלקי פלורנטיני, מחוגו של רפאל.

== ביוגרפיה ==
"מדונה של הסלע", מעל קברו של רפאל בפנתיאון
לורנצטו נולד בפירנצה בשנת 1490, ונשא לאישה את בתו של הצייר והפסל , תלמידו של רפאל.

==עבודתו ==
לדברי ג'ורג'ו וזארי, בספרו חיי הציירים, הפסלים והאדריכלים הדגולים ביותר, לורנצטו השלים כפסל צעיר את קברו של הקרדינל , שהחל אנדריאה דל ורוקיו בשנת 1477, בסן ג'אקו בפיסטויה. ואז עבר לרומא ו"עשה בשנים הראשונות עבודות רבות שאין צורך לבצע שום תיעוד נוסף לגביהן".<ref name=GVLRZ1>
 
</ref>

על פי בקשתו של רפאל, קיבל לורנצטו הזמנה מאגוסטינו קיגי ליצור את קברו בקפלה שבנה (קפלת קיגי) בבזיליקת סנטה מריה דל פופולו. בסיועו של הפסל הצעיר , ובאמצעות עיצובים של רפאל, יצר לורנצטו את פסלי יונה ואליהו, כסמלים לתחיית המתים, אחד הנושאים האיקונוגרפיים העיקריים בקפלה.<ref name=JSSMCC1>
 
</ref> לורנצו יצר גם את התבליט "ישו והאישה השומרונית", אשר מאוחר יותר הועבר לחזית המזבח על ידי ברניני. לורנצטו כמעט סיים את העבודה בשנת 1520, ועבד, כלשונו של וזארי: "בכל הלהט, החריצות והעמל שבכוחו, כדי לקבל עליה קרדיט ולהרשים את רפאל. וכן כדי לקבל תגמול כספי נדיב מאגוסטינו, שעושרו היה רב".<ref name=GVLRZ1></ref> אלא שאז נפטרו אגוסטינו קיגי ורפאל, ומאוחר יותר גם אשתו של אגוסטינו ואחיו, העבודה נעצרה והפסלים נותרו בבית המלאכה של לורנצטו. וזארי מתעד כך את הדברים: "יורשיו של אגוסטינו, תוך העדר כבוד, איפשרו לפסלים להישאר בסדנתו של לורנצטו במשך שנים ארוכות. [...] לורנצטו הבין בעת הזו שהוא השחית את זמנו ומרצו לשווא".<ref name=CMCCJ1>
 
</ref><ref name=GVLRZ1></ref>

מותם הכמעט בו זמני של אגוסטינו ורפאל (שניהם מתו בתוך ארבעה ימים בשנת 1520) מסמן את תחילת הירידה במעמדו של לורנצטו. הוא מצא בכל זאת עבודה ביצירת פסל עבור קברו של רפאל בפנתיאון, בסיועו של רפאלו דה מונטלופו. הפסל מכונה מדונה דל סאסו (המדונה של הסלע), כיוון שמרים, אם ישו מוצגת בו כאשר היא מניחה רגל אחת על סלע.

בשנת 1524 השלים לורנצ'טו את קברו של המשורר ברנרדינו קפלה בסנטו סטפנו רוטונדו (שוב עם רפאלו דה מונטלופו).

מאוחר יותר, בסביבות שנת 1536, עבד על קברי האפיפיורים של בית מדיצ'י, קלמנס השביעי ולאו העשירי, בבזיליקת סנטה מריה סופרה מינרווה. אז הוא הסתפק בתפקיד משני, כאשר את העבודה העיקרית ביצע ברתולומאו באנדינלי.

בשנותיו האחרונות, לורנצטו סייע גם ל, כאדריכל וכמודד בעבודות המתמשכות על בזיליקת פטרוס הקדוש תחת האפיפיור פאולוס השלישי. לדברי וזארי זו הייתה הפעילות הרווחית ביותר בקריירה של לורנצטו כי: "הקירות נבנו במחיר קבוע. לאחר מכן לורנצו הפך תוך כמה שנים, מבלי להתאמץ, למפורסם ומשגשג יותר משהיה אחרי שנים רבות של עבודה אינסופית, לאחר שאלוהים, האנושות והמזל פעלו לטובתו ברגע אחד. ואם היה חי זמן רב יותר, היה מרוויח עוד יותר, כדי לכפר על העוול שגורל אכזר הביא עליו שלא בצדק, במהלך התקופה שבה עבודתו הייתה הטובה ביותר".<ref name=GVLRZ1></ref>

לונרצטו נפטר ברומא בשנת 1541, בגיל 47.

==ראו גם ==
*קפלת קיגי
*יונה (לורנצטו)
*אליהו (לורנצטו)

== קישורים חיצוניים ==

==הערות שוליים==

קטגוריה:פסלים מתקופת הרנסאנס
קטגוריה:חיי הציירים, הפסלים והאדריכלים הדגולים ביותר
קטגוריה:אדריכלים איטלקים במאה ה-15
קטגוריה:אדריכלים איטלקים במאה ה-16
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ילידי 1490
קטגוריה:נפטרים ב-1541
The Great Escape

The Great Escape (בתרגום חופשי: הבריחה הגדולה) הוא אלבום האולפן הרביעי של להקת הרוק הבריטית בלר, שיצא ב-11 בספטמבר 1995 דרך Food וגם וירג'ין רקורדס. האלבום הגיע למקום הראשון במצעד האלבומים בבריטניה והופיע במקום הראשון בעשירייה הראשונה ביותר מעשר מדינות ברחבי העולם. פחות משנה לאחר צאת האלבום הוא הוסמך לפלטינה משולשת בבריטניה. האלבום זכה לשבחים כמעט אוניברסליים עם יציאתו, אם כי מעמדו המבוקר פחת מאז.
== רקע ==
האלבום הוא בסגנון אלבום קונספט, כלומר, רוב השירים מקושרים על ידי נושא דומה - בדידות וניתוק. דיימון אלברן גילה לאחר מכן שחלק גדול מהאלבום עוסק בעצמו (למשל "Dan Abnormal" הוא אנגרמה ל"דיימון אלברן" - Damon Albarn).

"Mr. Robinson's Quango" היה השיר הראשון שהוקלט לאלבום, ואילו "It Could Be You" היה האחרון, במאי 1995. התואר האחרון נלקח מסיסמת הפרסום המקורית של מפעל הפיס הלאומי של הממלכה המאוחדת בסך מיליוני לירות, אשר עורר עניין ציבורי רב לאחר הקמתו בשנה הקודמת, אף שהליריקה עצמה מתייחסת להימורים רק בדרכים העקומות ביותר.

== היריבות עם אואזיס ==
ב-14 באוגוסט 1995 בלר הוציאה לאור את הסינגל הראשון מתוך האלבום "Country House". באותו התאריך, במקביל ללהקה, אואזיס, שהייתה ביריבות עם בלר, הוציאה לאור את הסינגל החדש שלהם מתוך אלבומם השני שהיה עוד בתהליך היצירה, "Roll With It".

בסופו של דבר, "Country House" מכר 274,000 עותקים ואילו "Roll With It" של מכר רק 216,000 עותקים. אך בסופו של דבר, אלבומם של אואזיס "?What's The Story) Morning Glory)" הצליח הרבה יותר מאלבומם של בלר.

דיימון אלברן הביע סלידה מהאלבום בראיונות מאוחרים יותר, ותיאר אותו כ"מבולגן" ואחד משני ה"תקליטים הרעים" שעשה בקריירה שלו (השני הוא אלבום הבכורה Leisure).

== רשימת שירים ==

== קישורים חיצוניים ==
* [https://www.allmusic.com/album/the-great-escape-mw0000175366 The Great Escape] באתר Allmusic

קטגוריה:אלבומי 1995
קטגוריה:אלבומי קונספט
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת וירג'ין רקורדס
קטגוריה:אלבומי בלר
The Movie Album

The Movie Album הוא אלבום של הזמרת ברברה סטרייסנד אשר יצא ב־14 באוקטובר 2003 על ידי קולומביה רקורדס. זהו האלבום ה־60 שסטרייסנד הוציאה עם קולומביה רקורדס, והיא גם הפיקה אותו בפועל יחד עם מנהלה האישי, ג'יי לנדרס.

האלבום הוא אלבום קונספט אשר מכיל אוסף של 12 שירים מסרטים שונים שיצאו בין השנים 1935 ל־1988.

== רקע ==
הרעיון לאלבום בא בעקבות נישואיה לשחקן ג'יימס ברולין שנישואיו גם היוו לסטרייסנד את ההשראה להקליט שירים שעוסקים באהבה וזוגיות. על מנת להתאים את השירים לצרכים שלה כותבי השירים אלן ומרלין ברגמן הוסיפו מילים לחלק מהשירים באלבום.

כל השירים באלבום הופקו על ידי סטרייסנד עצמה כאשר מספר שירים הפיקה סטרייסנד ביחד עם רובי בוצ'מן וג'וני מנדל. האלבום מכיל מוזיקת קונצרטים המלווה בתזמורת של 75 נגנים המשולבת עם מוזיקת פופ. האלבום הוקלט במהלך יוני ויולי 2003 באולפנים שונים בקליפורניה. עם שחרור האלבום קולומביה רקורדס הוציאו מהדורה נוספת לאלבום – מהדורת EP אשר כוללת מספר מצומצם של שירים מהאלבום. בנוסף יצאה גם מהודרת דלוקס עם שני קליפים ושיר נוסף אשר הייתה זמינה בארצות הברית.

== ביקורת וקידום ==
האלבום זכו לביקורות חיוביות ממבקרי המוזיקה אשר שיבחו את שירתה של סטרייסנד ואת אוסף השירים באלבום. אם כי היו גם הרבה מבקרים שחשבו שהאוסף היה משעמם ומאכזב. אך למרות זאת האלבום קיבל מועמדות לפרס גראמי בקטגוריית "הביצועים הווקאלים הטובים ביותר באלבום פופ מסורתי".

על מנת לקדם את האלבום הופיעה הזמרת בתוכנית של אופרה וינפרי ובכך הופעה זו הייתה הופעתה הראשונה בטלוויזיה מזה 40 שנה.

== הצלחה ==
מבחינה מסחרית האלבום הצליח להגיע לעשירייה הפותחת בקנדה וארצות הברית והצליח להגיע למעמד אלבום זהב בארצות הברית ואוסטרליה ולמעמד כסף בבריטניה. נכון להיום מכירות האלבום עומדות על 694 אלף עותקים בארצות הברית.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
מסד נתונים לסדרות עתיות

מסד נתונים לסדרות עתיות (באנגלית: Time series database או TSDB) הוא תוכנת מערכת המותאמת לאחסון והגשת סדרות עתיות של זוגות "זמן-ערך"<ref name="Various, UCR,"></ref>. בתחומים מסוימים, "סדרות עתיות" יכולות להיקרא פרופילים, עקומות, עקבות או מגמות<ref></ref>. מספר מסדי נתונים של סדרות עתיות מוקדמות קשורים ליישומים תעשייתיים אשר יכולים לאחסן ביעילות ערכים שנמדדו מחיישנים, אך כיום מסדי נתונים אלו משמשים לתמיכה במגוון רחב בהרבה של יישומים.

במקרים רבים, המאגרים של נתוני סדרות עתיות ישתמשו באלגוריתמי דחיסה על מנת לנהל את הנתונים ביעילות<ref name="Gorilla"></ref>. אף על פי שניתן לאחסן נתוני סדרות עתיות במגוון סוגים של מסדי נתונים, העיצוב של מערכות אלו עם זמן כמדד מפתח שונה באופן מובהק ממאגרי מידע יחסיים המפחיתים קשרים נפרדים באמצעות מודלים ייחוסיים<ref name="Asay, TechRepublic, 2019"></ref>.

מסדי נתונים של סדרות עתיות מפרידים בדרך כלל את מערך המאפיינים הקבועים מהערכים הדינמיים והרציפים לקבוצות נקודות או 'תגים'. דוגמה לכך היא שמירת ניצולת המעבד לניטור ביצועים: המאפיינים הקבועים יכללו את השם 'ניצולת מעבד' את יחידות המידה '%' וטווח '0 עד 1'; והערכים הדינמיים יאחסנו את אחוז הניצול ואת חותמות הזמן. ההפרדה נועדה לאחסן ביעילות נתונים למטרות יישום אשר יכולות לחפש את קבוצת הנקודות באופן שונה מהערכים הצמודים למדד.

מסדי הנתונים שונים באופן משמעותי בתכונותיהם, אך רובם יאפשרו ליצור, לקרוא, לעדכן ולמחוק את צמדי "זמן-ערך" וכן את הנקודות אליהם הם משויכים. יכולות חישוב נוספות הנפוצות: אינטרפולציה, סינון וניתוח ממצאים, אך בדרך כלל אינן זהות בין מסדי הנתונים.

== רשימת מסדי נתונים לסדרות עתיות ==
למערכות מסד הנתונים הבאות אופטימיזציה לטיפול בנתוני סדרות עתיות:
{| class="wikitable sortable"
|+
! שם
! רישיון
! שפה
! מידע נוסף
|-
| Druid
| רישיון אפאצ'י 2.0
| ג'אווה
|
|-
| eXtremeDB
| מִסְחָרִי
| SQL, Python, C / C ++, Java ו- C #
|<ref name="redmonk"></ref>
|-
| InfluxDB
| MIT .<ref name="MITgithub"></ref> כרונוגרף AGPLv3, מסחרי באשכולות <ref></ref>
| Go
|<ref name="processing time series data"></ref>
|-
| Informix TimeSeries
| מִסְחָרִי
| C / C ++
| <ref></ref>
|-
| kdb+
| מִסְחָרִי
| Q
|
|-
| Kudu
| רישיון אפאצ'י 2.0
| C ++
| <ref></ref>
|-
| Prometheus
| רישיון אפאצ'י 2.0
| Go
|
|-
|[https://redisTimeSeries.io RedisTimeSeries]
|[https://redislabs.com/wp-content/uploads/2019/09/redis-source-available-license.pdf RASL]
|C
|<ref name="redmonk" />
|-
| Riak-TS
| רישיון אפאצ'י 2.0
| Erlang
|
|-
| RRDtool
| GPLv2
| C
|
|-
| Graphite
| אפאצ'י 2
| Python
|<ref name="Joshi"></ref>
|}

== הערות שוליים ==

קטגוריה:מסדי נתונים
מסד נתונים גרפי

מסד נתונים גרפי (Graph database – GDB) הוא מסד נתונים המשתמש במבני גרף לשאילתות סמנטיות עם צמתים, קשתות ומאפיינים כדי לייצג ולאחסן נתונים<ref></ref>. מושג מרכזי של המערכת הוא ה"גרף" (או קשר). הגרף מתייחס לפריטי הנתונים באכסון לאוסף צמתים וקשתות, הקשתות מייצגות את היחסים בין הצמתים. היחסים מאפשרים קישור ישיר של נתונים באחסון, ובמקרים רבים ניתן לאחזרם בפעולה אחת. מאגרי מידע גרפים מדגישים את היחסים בין הנתונים. שאילתות על מערכות יחסים מהירות משום שהן מאוחסנות באופן תמידי במסד הנתונים. ניתן לדמיין בצורה אינטואיטיבית קשרים באמצעות מאגרי מידע גרפיים, מה שהופך אותם לשימושיים לנתונים הקשורים זה בזה<ref name=":0"></ref>.

== מונחים ==
צמתים, מאפיינים וקשתות במאגרי גרפים
מסד נתונים גרפי הוא מאגר המבוסס על תורת הגרפים. הוא מורכב ממערכת אובייקטים, היכולים להיות צומת או קשת.
* צמתים מייצגים ישויות או מקרים כגון אנשים, עסקים, חשבונות או כל פריט אחר שיש לעקוב אחריו. הם מקבילים בערך לרשומה, רלציה או שורה במסד נתונים רלציוני, או מסמך במסד נתונים של מסמכים.
* קשתות, המכונות גם "יחסים", הן הקווים המחברים צמתים לצמתים אחרים ומייצגים את היחסים ביניהם. דפוסים משמעותיים מופיעים כאשר בוחנים את החיבורים ואת חיבורי הגומלין של צמתים, מאפיינים וקשתות. הקשתות יכולות להיות מכוונות או לא מכוונות. בגרף לא מכוון, לקשת המחברת בין שני צמתים יש משמעות אחת. בגרף מכוון, לקשת המחברת שני צמתים שונים יש משמעויות שונות, תלוי בכיוונה. קשתות הן מושג המפתח במאגרי גרפים, המייצגות הפשטה שאינה מיושמת ישירות במודל יחסי או במודל מסמכים.
* מאפיינים הם מידע המשויך לצמתים. לדוגמה, אם "ויקיפדיה" הייתה אחד הצמתים, היא עשויה להיות קשורה למאפיינים כמו "אתר", "חומר עזר" או "מילים שמתחילות באות w", תלוי באילו היבטים של "ויקיפדיה" מיוצגים במסד נתונים נתון.

==הערות שוליים==

קטגוריה:מסדי נתונים
פרקרסטוק (רשת סופרמרקטים)

פרקרסטוק (ברוסית: Перекрёсток) היא רשת המרכולים הגדולה ברוסיה המנוהלת על ידי קבוצת X5 Retail.

נכון לספטמבר 2020 לרשת 853 סניפים.

== היסטוריה ==
סופרמרקט במוסקבה, 2020
הרשת הוקמה בשנת 1994, אז נפתח הסופרמרקט הראשון של הרשת במוסקבה.

בשנת 2002 החלה פרקרסטוק להתרחב לאזורים רוסיים אחרים.

בשנת 2006 התמזגו פרקרסטוק ופיאטירוצ'קה ויצרו את קבוצת X5 Retail תוך שמירה על מותג פרקרסטוק ללא שינוי.<ref name="PePya"></ref>

בשנת 2014, אימצה הרשת קונספט חנויות חדש, עם ציוד קמעונאי משוכלל, שימוש טוב יותר בשטח מכירה ושיפור עיצוב פנים וחוץ.

בפברואר 2020 פרקרסטוק החלה בהשקת רעיון חדש. בין גולת הכותרת של הקונספט החדש היה עיצוב פנים וחוץ מעודכן, ומבחר שירותים חדשים המוצעים בחנות. הרעיון החדש של פרקרסטוק נועד לענות על צורכי הלקוחות, כולל רכישות תכופות של מוצרים מוכנים לאכילה ומוכנים לשימוש. כ-50% משטחי המכירה מוקדשים לקטגוריות טריות (פירות, ירקות, מוצרי חלב, גבינה, בשר מעדניות, כמו גם דגים ובשר טריים) או חטיפי סלטים, מאפיות ובתי קפה בתוך הסופרצרקטים. אזור מיוחד מתמקד בקטגוריית מזונות הבריאות.<ref name="concept20201"></ref>

בשנת 1998 הייתה פרקרסטוק רשת הקמעונאות הרוסית הראשונה שפתחה מרכז הפצה מודרני בפבלצבו, סמוך לנמל התעופה הבינלאומי שרמטייבו.

== קישורים חיצוניים ==

* 

==הערות שוליים==

קטגוריה:מוסקבה: חברות
קטגוריה:רשתות מרכולים ברוסיה
אגוניסטים לקולטנים ל-1-GLP

חוסמי DPP-4 ואינקרטינים (בירוק) על רמת הגלוקוז בדם.]]
אגוניסטים לקולטנים ל-1־GLP (באנגלית: Glucagon-like peptide-1 receptor agonist, בקיצור GLP-1 receptor agonists) הם קבוצת תרופות לטיפול תרופתי בסוכרת בסוכרת מסוג 2. GLP-1 הוא הורמון פפטידי השייך למשפחת האינקרטינים, ביחד עם GIP, המופרשים מרירית המעי וגורמים להפרשת אינסולין, עיכוב בהפרשת גלוקגון והאטה בהתרוקנות הקיבה. השפעות אלו תורמות להורדת רמות הסוכר בגוף וירידה בתחושת הרעב ובכך מתאימות לטיפול בסכרת. כיוון ש-GLP-1 עצמו בעל זמן מחצית חיים קצר יחסית ומפורק בדם על ידי DPP-4, ניתנות תרופות אחרות אגוניסטיות לקולטן ל-GLP-1.

משפחת תרופות זו היא משפחה חדשה יחסית והתרופה הראשונה ששוחררה לשוק, אקסנטיד (בשמה המסחרי "בייאטה" ו-"ביידוריון"), יצאה ב-2005. קבוצת תרופות זו ניתנת בזריקה. תרופות נוספות המשווקות כיום הן לירגלוטייד (בשמה המסחרי "סקסנדה" ו-"ויקטוזה"), ליקסיזנטייד (בשמה המסחרי "ליקסומיה"), אלביגלוטיד (בשמה המסחרי "טנזאום"), דולגלוטייד (בשמה המסחרי "טרוליסטי") ו-סמגלוטייד (בשמה המסחרי "אוזמפיק"). היתרון שלהם על תרופות ממשפחות הסולפונילאוראה וממשפחת המגליטינידים הוא בכך שיש להם סיכון נמוך יחסית לפתח היפוגליקמיה. 

לאחרונה אושר לשימוש בישראל סמיגלוטייד דרך הפה (בשם המסחרי "ריבלסוס"). במחקרים התברר שיעילותו כמו סמיגלוטייד בזריקה.

לתרופות ממשפחה זו ישנן השפעות שליליות על מערכת העיכול, ובשילוב עם תרופות אחרות לסוכרת עלולות לגרום לרמת סוכר נמוכה בדם (היפוגליקמיה) ולמחלת עיניים סוכרתית (רטינופתיה). כחלק מהשפעתן על הירידה בתנועתיות המעי, אצל חלק מן החולים נצפתה ירידה בתיאבון וירידה במשקל בשימוש בתרופות אלו. תופעות לוואי שכיחות כוללות דלקת קיבה (גסטריטיס), רפלוקס או צרבת, עצירות, גיהוקים, אבני מרה, סחרחורת, עייפות וגזים. המטופלים עלולים לסבול בחילה, להקיא או לסבול משלשול וכן להגיע להתייבשות (איבוד נוזלים). כאב בטן חמור ומתמשך עלול להיגרם כתוצאה מדלקת לבלב חריפה.<ref></ref>

== קישורים חיצוניים ==

* 
*[https://www.medico.co.il/אנדוקרינולוגיה/סוכרת-טיפול-glp1/ טיפול באגוניסטים ל-GLP-1], באתר Medico

==הערות שוליים==

קטגוריה:טיפול בסוכרת
X5 Retail Group

קבוצת X5 Retail (באנגלית: X5 Retail Group) היא קמעונאית מזון רוסית מובילה.<ref name="reuters1"></ref><ref name="reuters2"></ref>

החברה מפעילה חנויות קמעונאיות כמו חנויות נוחות תחת המותג פיאטירוצ'קה, סופרמרקטים תחת פרקרבטוק וחנויות קארוסל, כמו גם בשוק המקוון Perekrestok.ru, חבילת 5Post ושירות המשלוחים Dostavka.

מניות החברה נסחרים בבורסת לונדון (LSE) ובבורסת מוסקבה (MSE).<ref name="MSEone"></ref>

חלקה בשוק קמעונאות המזון עלה מהמקום ה-47 למקום 42 בקרב 250 הקמעונאים המובילים בעולם במעצמות העולמיות של קמעונאות 2020 והגיעה למקום ה-11 ברשימת הקמעונאים העולמיים הגדולים במהירות 50 (על פי Deloitte)<ref name="GPR2020"></ref>; היא דורגה במקום ה-41 בין 50 הקמעונאים המובילים בעולם (על פי Kantar Consulting).<ref name="Kantar2019"></ref>

== היסטוריה ==
בשנת 1995 נפתחה במוסקבה החנות הראשונה של פרקרסטוק. בשנת 1999 נוסדה רשת השיווק פיאטירוצ'קה והחנות הראשונה נפתחה בסנקט פטרבורג. בשנת 2005 השלימה פיאטרוצ'קה הנפקה בבורסה בלונדון.

X5 נוסדה במאי 2006 לאחר מיזוג שתי הרשתות הנ"ל.<ref name="PePya"></ref> בשנת 2008 רכשה X5 את רשת ההיפרמרקטים קארוסל.

רכישות גדולות אחרות כללו: 82 סופרמרקטים של פטרסון (2009),<ref name="Paterson1"></ref><ref name="Paterson2"></ref><ref name="Paterson3"></ref> יותר מ-660 חנויות מרשת קופייקה (2010),<ref name="Kopeyka1"></ref><ref name="Kopeyka2"></ref><ref name="Kopeyka3"></ref> 103 חנויות של רשת פוקופוצ'קה בסמרה (2014),<ref name="Pokupochka1"></ref><ref name="Pokupochka2"></ref> 104 חנויות שבבעלות קבוצת Rosinka בדרום מערב רוסיה<ref name="Rosinka1"></ref> ומאה חנויות בבעלות הרשת הקמעונאית Soseddushka באורנבורג.<ref name="Soseddushka1"></ref><ref name="Soseddushka2"></ref><ref name="Polushka1"></ref><ref name="Polushka2"></ref><ref name="Polushka3"></ref><ref name="Telezhka1"></ref>

בשנת 2019 רשת קנתה חלק מחנויות שהיו שייכות לרשת דיקסי במוסקבה.

== נכסי החברה ==
כל אחד ממותגי החברה מציע הצעת ערך ייחודית ללקוח ומתמקד בחלקים מרכזיים באוכלוסיית הצרכנים הרוסית. אסטרטגיה רבת פנים זו מאפשרת ל-X5 Group Group לתפוס חלק משמעותי מהצמיחה הצפויה לכל אחד משלושת המגזרים הגדולים בשוק קמעונאות המזון ברוסיה.

=== פיאטירוצ'קה ===

רשת קמעונאית של חנויות נוחות ומזון.

=== פרקרסטוק ===

רשת קמעונאית של סופרמרקטים למזון.

=== קארוסל ===
רשת קמעונאית של סופרמרקטים למזון.

בנוסף לרשתות השיווק, X5 Retail Group מנהלת את הסופרמרקט המקוון Perekrestok.ru ואת שירות המשלוחים Dostavka.
החנות החשוכה של מוסקבה של הסופרמרקט המקוון Perekrestok.ru

=== Perekrestok.ru ===
חנות מקוונת Perekrestok.ru<ref name="online1"></ref><ref name="online2"></ref>

=== 5Post ===
5Post הוא מחלקה של קבוצת X5, שירות פיתוח עבור אספקת הזמנות מחנויות מקוונות ושווקים לחנויות של החברה. בקיץ 2018 החל החלוקה לפתוח את התחנות הראשונות ונקודות איסוף ההזמנות.

== קישורים חיצוניים ==

* 

==הערות שוליים==

קטגוריה:מוסקבה: חברות
קטגוריה:חברות הנסחרות בבורסה לניירות ערך במוסקבה
קטגוריה:חברות הנסחרות בבורסה לניירות ערך בלונדון
קטגוריה:רשתות מרכולים ברוסיה
ועדת משמר הגבול הממלכתית של בלארוס

ועדת משמר הגבול הממלכתית של בלארוס (בבלארוסית: Дзяржаўны пагранічны камітэт Рэспублікі Беларусь, ДПК; ברוסית: Государственный пограничный комитет Республики Беларусь, ГПК) היא הגוף הממשלתי המנהל את הגבולות הבינלאומיים של בלארוס. הכוח הצבאי המזוין שלה ידוע בשם שירות משמר הגבול (בבלארוסית: Пагранічны Служба Беларусі; ברוסית: Пограничная служба Беларуси) האחראי לאכיפת חוק, מאבק בהגירה בלתי חוקית ושמירת גבולות. השירות מאבטח את הגבולות עם רוסיה, אוקראינה, פולין, ליטא ולטביה.<ref></ref><ref>https://rovienna.iom.int/media/taras-seredyuk-state-border-committee-republic-belarus</ref>

==היסטוריה==
ועדת הגבול הוקמה על פי צו של הסובייט העליון של בלארוס ב-20 בספטמבר 1991. ב-15 בינואר 1992 תחת מועצת השרים הוקמה המנהלת הכללית של יחידות הגבול הבלארוסיות. ב-19 באוגוסט 1993 החלה עבודת הקמת כוחות הגבול בבלארוס. בשנים 1994–1997 הוקמו / נפרסו יחידות הגבול הראשונות ונערכו הסכמים על שיתוף פעולה בין כוחות הגבול של בלארוס למדינות השכנות.

ב-11 בינואר 1997 חתם הנשיא אלכסנדר לוקשנקו על צו לשנות את שם המנהלת הכללית לוועדה הממלכתית של משמר הגבול. בצו מספטמבר 2007, שם היחידות שונה לשירות משמר הגבול.<ref>[http://www.pravo.by/main.aspx?guid=3871&p0=p30700448&p2={NRPA} Указ Прэзiдэнта Рэспублiкi Беларусь ад 25 верасня 2007 г. № 448 "Аб некаторых пытаннях органаў пагранічнай службы"]</ref>
== משימות ==
המשימות העיקריות של ועדת הגבול הממלכתית כוללות:<ref>[https://web.archive.org/web/20160607150009/http://gpk.gov.by/en/gpk/osnovnyie-zadachi-gospogrankomiteta.php] </ref>
* מדיניות גבולות
* שיפור ביטחון הגבולות
* ארגון
* הנהלה
לשירות הגבול של בלארוס 14 יחידות טריטוריאליות בשליטתו בכל אחד ממחוזות בלארוס.
== מבנה ==
מבנה מכון שירות הגבולות ב[[מינסק. מכון שירות הגבולות הוא שירות ההכשרה הרשמי והוא מוסד להשכלה גבוהה ברפובליקה. נוסד באוגוסט 1993.]]

== ראו גם ==
* הכוחות המזוינים של בלארוס
* משרד ההגנה (בלארוס)

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בלארוס: צבא וביטחון
קטגוריה:משמרות גבול
פיברוזיס ריאתי אידיופתי

התאלות פיברוזיס ריאתי אידיופתי
פיברוזיס ריאתי אידיופתי (באנגלית: Idiopathic pulmonary fibrosis) היא מחלת ריאות כרונית צלקתית המאופיינת בירידה פרוגרסיבית ובלתי הפיכה בתפקוד הריאות<ref name=Rag2011></ref><ref name=Fer2018></ref>, השייכת לקבוצת מחלות הריאה האינטרסטיציאליות. התסמינים במחלה כוללים בדרך כלל הופעה הדרגתית של קוצר נשימה ושיעול יבש עם חרחורים<ref name=NIH2018></ref>. תסמינים נוספים כוללים תחושת עייפות והתאלות של האצבעות. סיבוכים של המחלה כוללים יתר לחץ דם ריאתי, מחלת לב איסכמית, אי ספיקת לב, דלקת ריאות או תסחיף ריאתי<ref name=NIH2018/>.

כ-5 מיליון אנשים חולים במחלה ברחבי העולם והיא מופיעה אצל 12 ל-100,000 אנשים בשנה. החולים במחלה הם לרוב בשנות ה-60 וה-70 לחייהם וגברים חולים לעיתים קרובות יותר מנשים. תוחלת החיים הממוצעת לאחר האבחון היא כארבע שנים. הסיבה למחלה אינה ידועה<ref name=ATS2015></ref> וגורמי הסיכון כוללים עישון, זיהומים נגיפיים מסוימים והיסטוריה משפחתית של המחלה. המנגנון הבסיסי של המחלה כולל הצטלקות של הריאות<ref name=NIH2018/>. אבחון של המחלה מחייב שלילת גורמים פוטנציאליים אחרים ונתמך בבדיקת CT או על ידי ביופסיית ריאות. ממצא אופייני ב-CT כולל הצללות זכוכית מט תת-אדריות והצללות רשתיות ולעיתים ברונכיאקטזיס של משיכה ומראה של "חלת דבש". ממצא אופייני בביופסיה הוא אזורים הטרוגניים הכוללים רקמה בריאה של הריאה לצד רקמה המאופיינת בדלקת עם ריבוי של פיברובלסטים וקולגן, בעיקר באזורים היקפיים של הריאה. בביופסיה ניתן לראות תאי דלקת מסוג לימפוציטים הפולשים לתוך נאדיות הריאה ומידת התרבות הפיברובלסטים מצביעה על מידת התקדמות המחלה.

טיפול נפוץ למחלה כולל שיקום ריאתי וטיפול משלים בחמצן. תרופות מסוימות כמו פירפנידון או נינטדניב עשויות להאט את התקדמות המחלה והשתלת ריאות היא גם פתרון אפשרי. שיעור ההישרדות לאחר שנה מהשתלת ריאה עומד על כ-80% בממוצע.<ref></ref>

== קישורים חיצוניים ==

* [https://www.medico.co.il/לב-חזה-ריאה/פיברוזיס-ריאתי-אידיופתי/ פיברוזיס ריאתי אידיופתי], באתר Medico
* [https://hospitals.clalit.co.il/rabin/he/departments-and-clinics/pulmonary/Pages/pulmonary_disease_uterine_pulmonary_fibrosis.aspx פיברוזיס ריאתי אידיופתי], באתר בית החולים בילינסון
* [https://www.camoni.co.il/%D7%A4%D7%99%D7%91%D7%A8%D7%95%D7%96%D7%99%D7%A1-%D7%A8%D7%99%D7%90%D7%AA%D7%99--%D7%9B%D7%9C-%D7%9E%D7%94-%D7%A9%D7%A6%D7%A8%D7%99%D7%9A-%D7%9C%D7%93%D7%A2%D7%AA פיברוזיס ריאתי], באתר כמוני

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחלות מערכת הנשימה
אלברט (מכונית)

פרסומת היצרן לדגם "אלברט", שנת 1920
אלברט (באנגלית: Albert) היא מכונית סלון, מתוצרת יצרנית חלקי חילוף לכלי טיס Adam, Grimaldi & Co אשר יוצרה בבריטניה בין השנים 1920 – 1929.

בשנת 1923 שונה שם הדגם "אלברט" ל-"Gwynne-Albert".

==ממאפייני דגמי "אלברט"==
* מפעל היצרן "Adam, Grimaldi & Co" נרכש במהלך 1920 על ידי "Gwynnes Limited" בסיטי של לונדון. הרכישה בוצעה לאחר שיוצרו כ-250 מכוניות מדגם "אלברט". "Gwynnes Limited" ייצר כ-1,450 יחידות נוספות מהדגם (מנוע 1,495 סמ"ק) וכ-200 יחידות (מנוע 1,944 סמ"ק).
* יוצרו כ-2,000 יחידות.
* 4 נוסעים (דגם "סלון", דגם "tourer" ).
* 2 / 4 דלתות.
* גוף דגם ה"אלברט" נבנה מאלומיניום
* מנועים: מנוע קדמי, 4 צילינדרים 1,495 סמ"ק, 1,944 סמ"ק (1923–1929).
* מנוע בנזין.
* סוג הנעה: הנעה אחורית.
* מערכת היגוי - מימין.
* צמיג רזרבי.
* מתלים - קפיצי עלים חצי אליפטיים.
* משנת 1925 הותקנו בלמים קדמיים.
* מסגרת הרדיאטור בדגמי "אלברט" דמתה למסגרת הרדיאטור של מותג הרכב רולס רויס היוקרתי.

==דגמים==
* 2 דלתות, 2 נוסעים.
* 2 דלתות, 4 נוסעים.
* 4 דלתות, 4 נוסעים.
* 2 דלתות, 4 נוסעים - קבריולה.

== קישורים חיצוניים ==
* [https://www.flickr.com/photos/carlylehold/36491684165 "אלברט" - פרסומת לדגם (flickr.com/photos)]

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1920
קטגוריה:מכוניות בריטיות
סורת אל-אעראף

סורת אל-אעראף (בערבית: سورة الاعراف, "המחיצה") היא הסורה ה-7 בקוראן, המונה 206 פסוקים.

שם הפרק נגזר מפסוקים 46–47, שם מוזכר המושג אל-אעראף.

כתב יד מהמאה ה-17 המציג חלק מסורת אל-אעראף

== תוכן הסורה ==
פסוקים 1–10 מזמינים את האנשים ללכת בעקבות המסר שהגיע אליהם דרך מוחמד, ומזהירים מפני הפניית הגב למסר זה. פסוקים 11–25 מתארים סיפורם של אדם וחווה, ובתוך כך עוסקים גם בשטן. פסוקים 26–36 מתמקדים בעיקר בשטן ובאופן ההתמודדות איתו. פסוקים 37–43 מציגים את גן העדן כפרס לאלו שהלכו בעקבות המסר של מוחמד, ואת הגיהנום כעונש למי שדחה את המסר הזה. פסוקים 44–53 מתארים כיצד אנשי הגיהנום יביעו חרטה על מעשיהם. פסוקים 65–72 מתארים כיצד נכחדו שבט עאד. פסוקים 73–79 מתארים את הכחדתם של שבט ת'מוד. פסוקים 80–84 עוסקים בלוט פסוקים 85–93 מזכירים את יתרו ומתארים את אשר לכאורה עלה בגורלם של בני עמו. בפסוקים 94–96 נאמר כי אסונות הם דרך שבה אללה בוחן את בני האדם. פסוקים 97–100 מציינים כי עונש אלוהי ממתין לאנשים כבדי לב. בפסוקים 101–102 מוזכר עונש אלוהי הממתין לאנשים אכזריים. פסוקים 103–156 מתמקדים בסיפור חייו של משה, ובין היתר מזכירים גם את חטא העגל. פסוקים 157–174 מרחיבים בנושא בני ישראל. פסוקים 175–206 מפרטים את חובותיו של מוחמד בעניינם של אלו אשר דחו את המסר שלו.

בנוסף, מוזכרים בסורה גם נח, אהרון, הוד וצאלח.

== במסורת האסלאמית ==
ישנו חדית' שבו מסופר שמוחמד אמר שהאדם שמרבה לקרוא את הסורה הזאת, יזכה למחיצה שיניח אללה בינו לבין השטן, וביום הדין אדם יהיה עבורו כמעין פרקליט ומתווך. על פי מסורת אחרת נאמר שמי שקורא את הסורה הזאת בכל חודש, לא ידע פחד או צער.

== קישורים חיצוניים ==

== הערות שוליים ==

קטגוריה:סורות
האחיות בריסון

לונה בריסון ב[[ברלין, 1903]]
האחיות בריסון (באנגלית: The Barrison Sisters) היו נערות מופע וודוויל נועזות, שהופיעו בארצות הברית ובאירופה מ-1893 עד 1897. בארצות הברית הן פורסמו כ"נערות הרעות בעולם".

== היסטוריה ==
חמש האחיות בריסון, בשמותיהן: לונה, סופיה, אינגר, אולגה וגרטרוד: לונה (אבלונה מריה, 1871–1939), סופיה (סופי קתרין תאודורה, 1877–1906), אינגר (אינגר מארי, 1878–1918), אולגה (הנסין יוהנה, 1875–1908) וגרטרוד (גרטרוד מארי, 1881–1946)

היו אחיות ממש (הרבה אחיות וודוויל לא היו כאלה) ממוצא דני-גרמני. חמש האחיות נולדו כולן בקופנהגן, דנמרק. יחד עם אמן היגרו האחיות לארצות הברית בשנת 1886, והצטרפו לאביהן שעשה אותו מסע קודם לכן. לונה בריסון, הבכורה מבין האחיות, חוותה ניסיון תיאטרלי קצר בקופנהגן כילדה צעירה והיא הייתה זו בתחילה שנמשכה לתיאטרון לאחר שהמשפחה התיישבה במנהטן, ניו יורק, ובהמשך הצטרפו אליה אחיותיה. במקור נקראו Bareisen, והן שינו את שם משפחתן לשם אנגלי ובכך הפכו לאחיות בריסון. אמרו שחמש האחיות הבלונדיניות והמתולתלות שרו שרים בקולות חריקה צורמים ורקדו ביכולת בינונית, אך הן התפרסמו (מעט גם לשמצה), עם זאת, על ידי שימוש גאוני בכפל לשון על הבמה.

השחקנית פרל אייטינגה הפיקה אותן בתחילה וכתבה עבורן קומדיאטה בשם מר קופידון. מנהלן, ויליאם (וילהלם לודוויג) פלרון (1858–1935) ממוצא דני, לקח על עצמו את ניהול האחיות והתחתן עם לונה בשנת 1893<ref></ref>.

במעשה המפורסם ביותר שלהן, האחיות היו רוקדות, מרימות את חצאיותיהן מעט מעל ברכיהן ושואלות את הקהל: "הייתם רוצים לראות את החתלתול (פירוש המילה pussy באנגלית היא גם פות) שלי?" כשהן שידלו את הקהל לתגובה נלהבת, היו מרימות את חצאיותיהן, ומגלות שכל אחות לבשה תחתונים מתוצרת עצמית ובהם הוסתר גור חתלתולים חי מאובטח מעל המפשעה.

לאחר הצלחתן באירופה באמצע שנות ה-90 של המאה ה-19, חיקו אותן עשרות להקות שהתיימרו להיות "אחיות", ביניהן האחיות מצ'ינסון הבריטיות. האחיות בריסון נפרדו בשנת 1897, אך גם גרטרוד וגם לונה המשיכו בקריירות סולו מצליחות על הבמה. גרטרוד, הצעירה ואולי המוכשרת מכולן, הפכה לרקדנית מודרנית פורצת דרך בווינה, שם התגוררה במשך שני עשורים, נשואה לקרל הוליצר (נפרד בשנת 1910), לקריקטוריסט, זמר ושחקן קברט האוסטרי בעל השם. היא הייתה האחרונה שמתה – בשנת 1946 בקופנהגן.

האחיות של בריסון הגיעו שוב לתשומת לב ציבורית בעשור הראשון של המאה ה-21 כאשר הוצגו על התווית של "וודקה חמש הרעיות"<ref>http://www.idahostatesman.com/2012/06/01/2137818/utah-distiller-may-sue-idaho.html </ref> שהופקה על ידי המזקקה העצמית של בעיר אוגדן ביוטה.<ref></ref>

== קישורים חיצוניים ==

* [https://web.archive.org/web/20060218102505/http://freespace.virgin.net/christopher.arkell/london.miscellany/archive/smithson.htm בנות התבלינים הזקנות], מאת ריצ'רד סמית'סון
* [http://memory.loc.gov/cgi-bin/ampage?collId=varsep&fileName=s18667/s18667.data&recNum=0&Layout=Unscaled&itemLink=r?ammem/varstg:@field(NUMBER+@band(varsep+s18667)) טקסט של אחת ההופעות שלהם]

== הערות שוליים ==

קטגוריה:רקדניות אמריקאיות
קטגוריה:סטנדאפיסטים אמריקאים
רובן בוריאני

רובן בוריאני (באיטלקית: Ruben Buriani; נולד ב-16 במרץ 1955) הוא כדורגלן איטלקי ששיחק בעמדת הקשר. לאחר הפרישה שלו, הוא שימש כמנהל הספורטיבי במערך הנוער של מילאן.

==קריירת מועדונים==

במהלך קריירת המועדונים שלו הוא שיחק עבור מועדוני כדורגל ברחבי איטליה כמו מילאן (שבמדיה שיחק בין שנת 1977 לשנת 1982), ספאל, מונצה, צ'זנה, רומא ונאפולי. 

את הבכורה שלו במילאן ערך ב-11 בספטמבר 1977 בתיקו החוץ 1–1 מול פיורנטינה; הוא עזב את הקבוצה לאחר שהאחרונה נשרה לליגת המשנה בפעם השנייה בתולדותיה. בוריאני רשם 180 הופעות בכל המסגרות במדי מילאן ובהן כבש 14 שערים.

==קריירה בינלאומית==

במהלך הקריירה שלו ברמה הבינלאומית, בוריאני היה שותף לשני משחקים בלבד של הנבחרת האיטלקית. הופעות אלו היו במסגרת יורו 1980 ובשניהן הוא עלה כמחליף. באותו הקמפיין, נבחרת איטליה תחת הדרכתו של המאמן, אנצו ביארזוט, סיימה במקום הרביעי.

==תארים==
===קבוצתיים===
;מילאן
* סרייה א' (1): 1978/79
* סרייה ב' (1): 1980/81
* גביע מיטרופה (1): 1982

;מונצה
* סרייה ג': 1975/76
* הגביע האיטלקי של הסרייה ג': 1974/75

===אישיים===
* היכל התהילה של מילאן

==קישורים חיצוניים==

קטגוריה:קשרי כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני יורו 1980
קטגוריה:כדורגלני ספאל
קטגוריה:כדורגלני מונצה
קטגוריה:כדורגלני מילאן
קטגוריה:כדורגלני צ'זנה
קטגוריה:כדורגלני רומא
קטגוריה:כדורגלני נאפולי
קטגוריה:איטלקים שנולדו ב-1955
איבאנו בורדון

איבאנו בורדון (באיטלקית: Ivano Bordon; נולד ב-13 באפריל 1951) הוא כדורגלן עבר איטלקי ששיחק בעמדת השוער. במהלך הקריירה שלו הוא נחשב לאחד השוערים הטובים ביותר באיטליה ורשם קריירה מוצלחת, כששיחק עבור מספר מועדוני כדורגל איטלקים. ברמה הבינלאומית, הוא ייצג את איטליה בעיקר כמחליפו של השוער הבכיר יותר באותם זמנים, דינו זוף. כמו כן, הוא היה חלק מסגל הנבחרת האיטלקית שזכתה במונדיאל 1982, והיה בסגל הנבחרת למונדיאל 1978 ויורו 1980.

לאחר הפרישה, הוא הפך למאמן שוערים של מספר קבוצות איטלקיות ושל נבחרת איטליה, שזכתה במונדיאל 2006, תחת המאמן מרצ'לו ליפי.

==קריירה==

בורדון נולד במרגרה, ונציה. במהלך קריירת המועדונים שלו בין השנים 1970 ל-1989 הוא שיחק עבור אינטר מילאנו (83–1970), כאשר הוא שימש כשוער המחליף של לידו ויירי, אך לאחר מכן הפך לשוער הבכיר של הקבוצה שבמדיה זכה בשתי אליפויות סרייה א' בשנת 1971 ובשנת 1980, בנוסף לשתי זכיות בגביע האיטלקי. כמו כן, הוא הגיע עם אינטר עד לשלב גמר גביע אירופה לאלופות 1972, שבו קבוצתו נחלה הפסד לאייאקס. מאוחר יותר בקריירה הוא שיחק בסמפדוריה (86–1983), עימה זכה בגביע האיטלקי בשנת 1985, בסן רמסה (87–1986) ובברשה (89–1987).

בורדון רשם 21 הופעות עבור המדים הלאומיים של נבחרת איטליה בין השנים 1978 ל-1984, ואף נכלל בשלושה טורנירים מרכזיים כמחליפו של דינו זוף. הוא ייצג את הנבחרת במונדיאל 1978 (שבו איטליה סיימה במקום הרביעי), ביורו 1980 (שבו איטליה סיימה שוב במקום הרביעי) ובמונדיאל 1982 (שבו איטליה זכתה בגביע).

==תארים==
===קבוצתיים===
;אינטר
* סרייה א' (2): 1970/71, 1979/80
* הגביע האיטלקי (2): 1977/78, 1981/82

;סמפדוריה
* הגביע האיטלקי (1): 1984/85

===בינלאומיים===
;איטליה
* מונדיאל: 1982

==קישורים חיצוניים==

קטגוריה:קשרי כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני מונדיאל 1978
קטגוריה:כדורגלני יורו 1980
קטגוריה:כדורגלני מונדיאל 1982
קטגוריה:כדורגלני אינטר מילאנו
קטגוריה:כדורגלני סמפדוריה
קטגוריה:כדורגלני ברשה
קטגוריה:איטלקים שנולדו ב-1951
ג'פרי ישי

ג'פרי ישי (נולד ב-10 בינואר 1978) הוא כדורגלן עבר ומאמן כדורגל ישראלי ששיחק בעמדת הבלם וכיום עוזר מאמן קבוצת הנוער של מכבי תל אביב.

==קריירה==
ישי החל את דרכו במחלקת הנוער של מכבי תל אביב ובעונת 1997/1998 עלה לקבוצה הבוגרת אך לא שיחק בעונה זו. בעונת המשחקים הבאה, ב-6 במאי 1999, ערך את הופעת הבכורה שלו בקבוצה הבוגרת כשפתח נגד מכבי פתח תקווה. במהלך תקופתו במכבי תל אביב שיחק 8 משחקים בסך הכל, כולם במסגרת הליגה הראשונה, והיה חלק מהסגל שזכה בגביע הטוטו בעונת 1998/1999. במהלך עונת 1999/2000 עבר ישי למכבי נתניה.

לקראת עונת 2000/2001 עבר ישי לבני יהודה תל אביב שם שיחק 3 עונות והופיע 71 משחקים במסגרות השונות. בעונתו הראשונה ירד ישי לליגה השנייה עם הקבוצה, ועונה לאחר מכן הצליח לעלות איתה חזרה לליגה הראשונה. במהלך תקופתו בבני יהודה כבש 2 שערים במסגרת משחקי הליגה, ב-1 במרץ 2002 נגד הפועל רעננה וב-30 בנובמבר 2002 נגד הפועל פתח תקווה. ב-2003 נאלץ ישי לפרוש לאחר שעבר פציעה קשה.

כיום ישי עוזר מאמן קבוצת הנוער של מכבי תל אביב.

==חיים אישיים==
ישי נשוי למיכל אמדורסקי משנת 2014 ולזוג בת, ולישי ישנם שלושה ילדים נוספים מנשואים קודמים. ישי ואמדורסקי השתתפו בעונה הראשונה של תוכנית הריאליטי זוג מנצח VIP.

==תארים==
; מכבי תל אביב
*גביע הטוטו: 1998/1999

==הערות שוליים==

קטגוריה:בלמי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני בני יהודה תל אביב
קטגוריה:מתחרי זוג מנצח VIP
קטגוריה:ישראלים שנולדו ב-1978
לובוב יגורובה

לובוב ניקולייבנה יגורובה (ברוסית: Любовь Николаевна Егорова; 8 באוגוסט 1880 – 18 באוגוסט 1972) הייתה בלרינה רוסיה, שרקדה עם הבלט האימפריאלי ועם בלט רוס.

== ביוגרפיה ==
=== לימודים וקריירה ===
לובוב יגורובנה נולדה בסנקט פטרבורג. היא למדה בלט בבית הספר של התיאטרון האימפריאלי בסנקט פטרבורג אצל יקטרינה ואזם, אנריקו צ'יקטי ואנה יוהנסן. אחרי סיום לימודיה ב-1898, התחילה לעבוד כרקדנית להקה בבלט האימפריאלי בתיאטרון מריאינסקי והייתה לבלרינה בשנת 1914. הופעתה בתפקיד מירטה בז'יזל עוררה את תשומת לבו של סרגיי דיאגילב שנתן לה, ב-1918, את תפקיד הנסיכה פלורין ביפהפייה הנרדמת, שאותו רקדה עם ואצלב ניז'ינסקי. בהמשך רקדה עוד תפקידים עם הבלט רוס.

=== הוראה ===
הופעת הפרידה של יגורובה ב-1917 בתיאטרון מריאינסקי הייתה באגם הברבורים. גם לאחר מכן המשיכה לרקוד, ובשנת 1921 יצרה את תפקיד אורורה בהפקת "הנסיכה הנמה" של דיאגילב בלונדון. אחרי שפרשה מן הבמה, עמדה בראש בית הספר של בלט רוס בפריז ולימדה משנת 1923 עד 1968. ב-1937 ייסדה את הלהקה הצעירה (Ballets de la Jeunesse). ב-1964 קיבלה את אות אבירת מסדר האמנויות והספרות הצרפתי.

בין תלמידיה הנודעים סרז' ליפאר, אנטון דולין, איבון מונסיי וזלדה פיצג'רלד, שתיארה את לימודיה אצל "מאדאם" ב-1925, ברומן שלה "שמור לי את הוולס". בין תלמידותיה היו גם לוצ'יה ג'ויס, בתו של הסופר האירי ג'יימס ג'ויס ודיאנה גולד, שנישאה בהמשך לכנר יהודי מנוחין.

== חיים אישיים ==
בנובמבר 1917 נישאה יגורובה לנסיך ניקיטה סרגייביץ' טרובצקוי (1863–1877), שאביו היה מנהל מוזיאון ארמיטאז'. היא התרוששה מהונה בגלל ניהול כושל ומתה בבית מחסה בפריז ב-1972.

==קישורים חיצוניים==

==הערות שוליים==

קטגוריה:בלרינות
קטגוריה:רקדניות רוסיות
קטגוריה:רוסים שנולדו ב-1880
קטגוריה:נפטרות ב-1972
נשיא קוסובו

נשיא קוסובו (באלבנית: Presidenti i Kosovës, בסרבית: Председник Косова) שתוארו הרשמי הוא נשיא רפובליקת קוסובו הוא העומד בראש רפובליקת קוסובו. הנשיא נבחר על ידי עצרת קוסובו, באמצעות השגת רוב של שני שלישים בהצבעה חשאית. במידה ולא מושג הרוב הנדרש, נבחר הנשיא ברוב רגיל.<ref>[http://www.balkanupdate.com/2011/03/constituional-court-in-kosovo-says.html Balkan Update]</ref>

בחירת הנשיא חייבת להתבצע עד לחודש לפני סיום כהונת הנשיא המכהן. משך הכהונה הוא 5 שנים, וניתן להיבחר שוב לקדנציה נוספת אחת.<ref>[http://www.balcanicaucaso.org/eng/Regions-and-countries/Kosovo/A-new-President-for-Kosovo-167092 A New President for Kosovo], Osservatorio Balcani e Caucaso, 20 January 2016</ref>

הנשיא הראשון, איברהים רוגובה, נבחר אחרי מלחמת קוסובו, וכיהן עד למותו בשנת 2006. אחריו נבחר פאטמיר סיידיו.

==קישורים חיצוניים==

* 

==הערות שוליים==

*
קטגוריה:קוסובו: פוליטיקה
בד פלאס

בד פלאס (באנגלית: The Bad Plus) היא להקת ג'אז אמריקאית שפועלת במיניאפוליס.

איתן אייברסון, ריד אנדרסון ודייוויד קינג החלו לנגן ביחד עוד בשנת 1989, אך הקימו את הלהקה רק בשנת 2000. אלבום הבכורה של הלהקה יצא בשנת 2000 בהוצאת עצמית. במהלך הופעה בוילג' ונגארד התרשם נציג קולומביה רקורדס מביצועי הלהקה, וחבריה הוחתמו בשנת 2002. בעקבות כך הוציאה הלהקה שלושה אלבומים בשנים 2002–2005. לאחר מכך לא חודש החוזה, והם התחילו לעבוד עם Heads Up Records.

ביצירותיה משלבת הלהקה ג'אז אוונגרדי עם השפעות של רוק ופופ. הלהקה הקליטה בסגנון שלה שירים של נירוונה, אפקס טווין, בלונדי, פינק פלויד, אורנט קולמן, פיקסיז, ראש, Tears for Fears, ניל יאנג, דייוויד בואי, יס ובלאק סבאת'. בשנת 2011 הם הוציאו גרסה חדש של פולחן האביב מאת איגור סטרבינסקי.

בסוף 2017 יצאה הודעה שהחל משנת 2018 איתן אייברסון יוחלף באורין אוונס.

==קישורים חיצוניים==

* 

קטגוריה:להקות אמריקאיות
קטגוריה:הרכבי ג'אז
קטגוריה:להקות שהוקמו בשנת 2000
אספת קוסובו

בית המחוקקים של רפובליקת קוסובו (באלבנית: Kuvendi i Republikës së Kosovës, בסרבית: Скупштина Републике Косово) הוא הרשות המחוקקת של קוסובו, שבחירות אליו נערכות מדי ארבע שנים. בית המחוקקים הוקם בשנת 2001 באמצעות כח משימה מיוחד של האומות המאוחדות<ref name="framework">"[http://www.unmikonline.org/regulations/unmikgazette/02english/E2001regs/RE2001_09.pdf Constitutional Framework for Provisional Self-Government]"</ref> כדי לאפשר "ממשלה-עצמאית דמוקרטית זמנית".

ב-17 בפברואר 2008 הכריזו נציגי העם הקוסוברי באופן חד צדדי על עצמאות, ובהמשך על שנכנסה לתוקפה ב-15 ביוני 2008.

העצרת מורכבת מ-120 נבחרי ציבור, כאשר כ-20 מהם שמורים למיעוטים, בהתאם לחלוקה הבאה:
* 10 מקומות לסרבים
* 4 מקומות לצוענים, אשקלי ומצרים.
* 3 מקומות לבוסניאקים
* 2 מקומות לטורקים
* מקום אחד לגוראנים .<ref>"[http://www.kuvendikosoves.org/?cid=2,107]"</ref>

השפה הרשמית היא אלבנית, אך ישנן שפות אחרות בשימוש ובהן סרבית, טורקית ובוסנית, ויש תרגום סימולטני בין השפות.

בעצרת ישנן 19 ועדות. הקואליציה של הממשלה המכהנת מחזיקה ב-59 מושבים מתוכם 28 מושבים למפלגה הדמוקרטית של קוסובו (LDK) והיא נתמכת מבחוץ על ידי 6 מושבים של מיעוטים אחרים. האופוזיציה מורכבת מ-55 מושבים.

==קישורים חיצוניים==

* 

==הערות שוליים==

קטגוריה:קוסובו: פוליטיקה
קוסובו
קטגוריה:פרישטינה
ABC (מכונית 1920)

ABC (מכונית 1920) (באנגלית: ABC (1920 automobile), קרוי גם: Abc supersports, קרוי גם: A.B.C. 12/40 HP Super Sports) היא מכונית ספורט רודסטר פתוחה מתוצרת יצרנית האופנועים, מכוניות, מנועי מטוסים ומטוסים ABC Motors אשר יוצרה בבריטניה בין השנים 1927–1920

==ממאפייני "ABC (מכונית 1920)"==

* דו-מושבית
* מנוע בנזין, מנוע בעירה פנימית מסוג "Flat-twin engine" 
* מנוע קירור אוויר
* מערכת היגוי - מימין
* דגם ללא חלונות מלבד חלון אורכי צר קדמי
* בשנת 1920 מחיר היחידה בבריטניה עמד על 414 שטרלינג

==גלריה==
<gallery mode="packed" heights="150">
קובץ:1926ABCSuperSports.jpg | דגם "ABC (מכונית 1920)", שנת 1926
קובץ:1926ABCSuperSports-rear.jpg | דגם "ABC (מכונית 1920)"
קובץ:1926ABCSuperSports-engine.jpg | מנוע "ABC (מכונית 1920)", שנת 1926
</gallery>

==ראו גם==
* ABC (מכונית)

== קישורים חיצוניים ==

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1920
קטגוריה:מכוניות בריטיות
The Brit Pop Blur Box

The Brit Pop Blur Box הוא מארז תקליטורים של להקת בלר שיצא בכמויות מוגבלות באוסטרליה בשנת 1994.

האלבום אמנם לא רשמי, אך השירים הושמעו באופן רשמי והאלבום נמכר בחנויות מוזיקה גדולות כמו HMV.
== רשימת שירים ==
=== דיסק 1 ===
# Girls & Boys" – 4:20"
# People in Europe" – 3:28"
# Peter Panic" – 4:22"

=== דיסק 2 ===
# To the End" – 3:52"
# Girls & Boys" (Pet Shop Boys 7" mix) – 4:04"
# Girls & Boys" (Pet Shop Boys 12" mix) – 7:16"

=== דיסק 3 ===
# "Parklife" עם פיל דניאלס – 3:06
# Beard" – 1:46"
# To the End" (French version) – 4:06"

=== דיסק 4 ===
# End of a Century" – 2:47"
# Rednecks" – 3:04"
# Alex's Song" – 2:42"

=== דיסק 5 ===
# (To the End" (La Comedie" עם פרנסואז ארדי - 5:05
# (To the End" (La Comedie" (אינסטרומנטלי) - 5:03
קטגוריה:אלבומי בלר
קטגוריה:מוזיקה בריטית
קולות הנושמים

קולות הנושמים הוא אלבום האולפן השלישי של הזמר-יוצר הישראלי עידן רפאל חביב. האלבום יצא לאור ב-9 במאי 2018, על ידי חברת התקליטים NMC.

== רקע והפקה ==
את האלבום, בדומה לאלבומיו הקודמים, "כל פעם קצת" ו"לאבד עניין בזמן" הפיק המוזיקאי גלעד שמואלי, והעבודה עליו נמשכה כשנתיים וחצי. כשנשאל חביב בראיון למעריב אונליין כיצד האלבום שונה מאלבומיו הקודמים, אמר כי "זה אלבום חשוף יותר שנוגע באהבה וביצר בצורה מאוד ישירה עד כדי כך שאבא שאל אותי אם זה נכון להשתמש במשפט כמו 'שומר על הכבוד בחוץ אבל מתבזה בחדרים'".

מהאלבום הצליח השיר "אין כבר סתם", שהגיע למקום ה-29 במצעד הפזמונים העברי השנתי של תחנת הרדיו גלגלצ ואתר ynet לשנת תשע"ח.

== ביקורת ==
דודי פטימר ממעריב אונליין העניק לאלבום ביקורת חיובית: "באלבומו החדש, השלישי, 'קולות הנושמים', שיוצא כחמש שנים מאז קודמו, נותן חביב למאזיניו קורטוב מעולמו הפנימי, הקמעה מלנכולי־קמעה אופטימי, ועוטה על עצמו, בפאסון האופייני לו, אדרת פיוטית של שאנסון צרפתי, פולק ישראלי ונגיעות אתניות. כשעל כל אלה מנצחת יד אלקטרונית רכה, שנוסכת נופך עדכני ובלתי שגרתי, השזור היטב בקולו הנעים".

יוסי חרסונסקי נתן לאלבום ציון של ארבעה כוכבי זהב וחצי מתוך חמישה והעניק לו גם הוא ביקורת חיובית: "עידן רפאל חביב נמצא במצב רוח של דכדוך. כשאתה מרגיש כך, זה הופך חלק בלתי נפרד מתעודת הזהות המוזיקלית שלך. הקול הקטן והמחוספס כמעט מלחש, מגיע מאיזושהי כנות שגורמת לזמר להישאר באזור המינורי-אינטימי-מלנכולי, לשיר בהפנמה בקווי מתאר אקוסטיים רכים שהם חלק אינטגרלי מהמהות של הזמר והיוצר, שמערב זרם תודעה המכיל התחושה. תוגתו-שירתו נוגעת ומגעת גם כשהוא מגביר קצב. רגישותו מחלחלת להפקה מעודנת מופלאה".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומי עידן רפאל חביב
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט